পহেলগাঁওয়ের দায় নেওয়া রেজিস্ট্যান্স ফ্রন্ট একাধিক হামলায় জড়িত

ওয়েবডেস্ক: পহেলগাঁওয়ে জঙ্গি হামলার দায় স্বীকার করেছে দ্য রেজিস্ট্যান্স ফ্রন্ট (The Resistance Front)। এই রেজিস্ট্যান্স ফ্রন্ট কারা? লস্করের সঙ্গে যুক্ত রেজিস্ট্যান্স ফ্রন্টের হামলায় পহেলগাঁওয়ে (Pahalgam) ২৬ জনের মৃত্যু হয়েছে। মৃতদের মধ্যে একজন নেপাল (Nepal) ও একজন সংযুক্ত আরব আমিরশাহীর (UAE) বাসিন্দাও রয়েছেন। ২০১৯ সালে পুলওয়ামারা পরে জম্মু কাশ্মীরের বৈসরণ উপত্যকায় এই হামলা ভারতে সবেচেয়ে বড় জঙ্গি হামলা। সংবিধানের ৩৭০ ধারা বিলুপ্তির পর সামনে আসে এই রেজিস্ট্যান্স ফ্রন্ট। অনলাইনে সামনে আসে এই জঙ্গি সংগঠন। সাজিদ জাট, সাজ্জাদ গুল, সেলিম রেহমানির নেতৃত্বে এই সংগঠনের কাজ চলে।

টিআরএফ অনলাইনে লোক নিয়োগ করতে থাকে এই সংগঠনের জন্য। বিশেষ করে যুবকদের টার্গেট করা হত। ক্রস বর্ডার টেররিজমেও এই সংস্থা জড়িত। টিআরএফ এর আগে বহু হামলাতে জড়িত ছিল। মাদক ও অস্ত্র চালানেও জড়িত এই সংস্থা। পাকিস্তানের আইএসআই এই সংগঠনকে নিয়ন্ত্রণ করে। ২০২৩ সালের জানুয়ারি মাসে ভারত সরকার এই সংস্থাকে ইউএপিএ আইনে জঙ্গি সংগঠন ঘোষণা করে। এনআইএর ওয়ান্টেডের তালিকায় ছিল শেখ সাজ্জাদ গুল। মুম্বই হামলাতেই এই সংগঠনের সদস্যদের ভূমিকা সন্দেহের তালিকায়।